**Obavijest o upisu djece u prvi razred osnovne škole za školsku godinu 2013/2014.**

**REPUBLIKA HRVATSKA**

**OSNOVNA ŠKOLA „ANTUN MIHANOVIĆ“**

**NOVA KAPELA, BATRINA**

**U BATRINI, 10. svibnja 2013.**

**KLASA: 602-02/13-03/2**

**UR.BROJ:2178/20-01-13-1**

Na temelju članka 5. stavka 5. Pravilnika o postupku utvrđivanja psihofizičkog stanja djeteta, učenika te sastavu stručnoga povjerenstva (Narodne novine 55/11.),

 Dostavlja

Vrtić „Zvončić“

Trg Kralja Tomislava 5

35 410 Nova Kapela

**O B A V I J E S T**

**o upisu djece u prvi razred osnovne škole za OŠ „Antun Mihanović“ Nova Kapela, Batrina** za **školsku godinu 2013/2014.**

Upis djece u prvi razred osnovne škole za školsku godinu 2013/2014. obavljat će se

**U matičnoj OŠ „Antun Mihanović“ Nova Kapela, Batrina i područnim školama**

            U prvi razred osnovne škole upisivat će se djeca koja do **1. travnja 2013.**godine imaju navršenih 6 godina života.

Prije upisa u I. razred obvezan je pregled djece radi utvrđivanja njihova psihofizičkog stanja a koje će provesti stručno povjerenstvo osnovne škole u koju se dijete treba upisati, odnosno kojoj pripada prema upisnom području.

Za djecu rođenu od **1. travnja do** **31. kolovoza 2007.** godine službenik Gradskog ureda za obrazovanje, kulturu i šport u područnom uredu izdat će na zahtjev roditelja ili skrbnika uvjerenje temeljem kojeg mogu pristupiti utvrđivanju psihofizičkog stanja prije upisa u I. razred osnovne škole.

Roditelj ili skrbnik obvezan je **od** **1. veljače 2013. godine**prijaviti dijete nadležnom liječniku škole kako bi dobio upute i točan nadnevak pregleda.

U slučaju da dijete ne može pristupiti utvrđivanju psihofizičkog stanja u vremenu koje je utvrđeno rasporedom pregleda, roditelj je dužan do **30. svibnja 2013.** godine o tome obavijestiti stručno povjerenstvo škole kojoj dijete pripada prema upisnom području, koje će utvrditi drugo odgovarajuće vrijeme.

Raspored pregleda djece za područne škole bit će objavljen na službenoj web stranici škole, matičnoj, svim područnim školama, vrtiću te na Općini Nova Kapela.

            Upis će se obavljati u osnovnoj školi prema mjestu prebivališta ili prijavljenog boravišta djeteta, odnosno upisnog područja kojem dijete pripada a koje je u skladu s mrežom osnovnih škola na području Brodsko-posavske županije, Općina Nova Kapela.

            Na dane upisa roditelj ili skrbnik predočuje školi slijedeće dokumente:

**1. Mišljenje stručnog povjerenstva o utvrđenom psihofizičkom stanju djeteta prije upisa u I. razred**

**2. Rješenje kojim se odobrava prijevremeni upis (odnosi se samo na djecu rođenu od 01. travnja do 31. kolovoza 2007. godine)**

 **3. OIB djeteta**

Informacije o upisu u I. razred bit će objavljene na Internet stranici: www.os-amihanovic-batrina.skole.hr**.,**a pojedinačne obavijesti mogu se dobiti u OŠ „Antun Mihanović“ Nova Kapela, Batrina, Stjepana Radića 156, 35 410 Nova Kapela, svakim radnim danom od 8.00 do 15.00 sati, telefon: 035 384 018.

Ravnateljica:

Ruža Babić

\_\_\_\_\_\_\_\_\_\_\_\_\_\_\_\_\_\_\_\_